alibayram/wikipedia-40-langs huggingface dataset:
المعاهده المصريه البريطانيه

المعاهده المصريه البريطانيه ، معروفه كمان باسم معاهدة 1936 ، معاهده اتعقدت بين مصر و بريطانيا سنة 1936 ، نصت على ان مصر تقدم لبريطانيا كل التسهيلات و المساعدات فى حالة نشوب حاله دوليه مفاجئه يتخاف من خطرها ، و انه يترخص لقوات الاحتلال البريطانى بالوجود فى منطقة قناة السويس لضمان الدفاع عنها ، و ان القوات البريطانيه تقعد فى القاهرة و اسكندريه مدة تمن سنين لغاية ما تتبنى ثكنات دايمه فى منطقة القنال. و نصت المعاهده على بقاء الحكم المصرى-البريطانى الثنائى فى السودان ، و على الغاء الامتيازات الاجنبيه فى وقت قصير ،و ان تكون مدة المعاهده عشرين سنه. أبرم المعاهده عن مصر مصطفى النحاس و هو اللى لغاها سنة 1951.

بنود المعاهدة 

 انتقال القوات العسكرية من المدن المصرية ل منطقة قناة السويس وبقاء الجنود البريطانيين فى السودان بلا قيد أو شرط.
 تحديد عدد القوات البريطانية فى مصر ب لا يزيد عن 10 آلاف جندي و400 طيار مع الموظفين اللازمين لأعمالهم الإدارية والفنية وذلك وقت السلم بس، أما حالة الحرب فلانجلترا الحق فى الزيادة وبده يصبح ده التحديد غير معترف به.
 لا تنتقل القوات البريطانية للمناطق الجديدة إلا بعد ما تقوم مصر ببناء الثكنات وفقا لأحدث النظم.
 تبقى القوات البريطانية فى الإسكندرية 8 سنين من تاريخ بدء المعاهدة.
 تظل القوات البريطانية الجوية فى معسكرها فى منطقة القنال ومن حقها التحليق فى السماء المصرية ونفس الحق للطيارات المصرية.
 فى حالة الحرب تلتزم الحكومة المصرية بتقديم كل التسهيلات والمساعدات للقوات البريطانية وللبريطانيين حق استخدام مواني مصر ومطاراتها وطرق المواصلات بها.
 بعد مرور 20 سنة من التنفيذ للمعاهدة يبحث الطرفان فيما إذا كان وجود القوات البريطانية ضروريا لان الجيش المصري  بقا قادرا على حرية الملاحة فى قناة السويس وسلامتها فإذا قام خلاف بينهما فيجوز عرضة على عصبة الأمم.
 حق مصر فى المطالبة بإلغاء الامتيازات الأجنبية.
 إلغاء كل الاتفاقيات والوثائق المنافية لأحكام دى المعاهدة ومنها تصريح 28 فبراير بتحفظاته ال 4 
 تحويل إرجاع الجيش المصري للسودان والاعتراف بالإدارة المشتركة مع بريطانيا.
 حرية مصر فى عقد المعاهدات السياسية مع الدول الأجنبية بشرط إلا تتعارض مع أحكام دى المعاهدة.
 تبادل السفراء مع بريطانيا العظمى.

تاريخ مصر الحديثه
تاريخ مصر
مصريه بريطانيه
المقطم (جورنال)

المقطم كان جورنال يومى سياسى اصدره اللبنانيين يعقوب صروف و فارس نمر و شاهين مكاريوس فى القاهرة سنة 1888 للدفاع عن بقاء الاحتلال البريطانى لمصر. فأصدر الشيخ على يوسف سنة 1889 جورنال المؤيد عشان يناوىء جورنال المقطم. رأس تحريره خليل ثابت من 1913 ل 1945. احتجب جورنال المقطم سنة 1952

مقطم
مقطم
ملايوى

ملايوي او بيهاسا ميلايو (Bahasa Melayu)، لغه من اللغات الرئيسيه للفصيله الملايويه البولينيزيه.

شوف كمان 
 جدول اللغات.

لغات
مانكسى

المانكسى (مانكسى: Gaelg او Gailck; انجليزى: Manx) هى لغه جويدليه من الفصيله الكلتيه فى عيلة اللغات الهيندو-اوروبيه بيتكلموها فى جزيرة مان.
اللغه انقرضت سنة 1974 لما مات نيد مادريل اخر واحد كان بيتكلمها كلغته الام ، فى السنين الاخرانيه ابتدت محاولات اعادة احيائها من تانى و نتيجه للجهود دى فى حوالى 100 واحد دلوقتى بيتكلموها بطلاقه و فى اطفال صغيرين اتولدو و اكتسبوها كلغه ام ليهم. و دلوقتى ، مع الانجليزى ، هى اللغه الرسميه لجزيرة مان.

شوف كمان 
 جدول اللغات.

لغات
جزيرة مان
موت (الاهه مصريه)

موت ، Mut ، فى الدين المصرى القديم ، مرات امون ، و ام خنسو. اتصورت على شكل رخمه ، او ست لابسه تاج على شكل رخمه.

هو واحد من ثالوث طيبه من الآلهه المصريه الاكتر شعبيه فى منطقه طيبه, فى مصر،كانت المجموعه بتتكون من امون و مراته موت و ابنهم خونسو.

مكانتها 

كلمة موت ف اللغه المصريه القديمه معناها ام . الالهه موت كانت بتعتبر ربة الأم العظيمة وملكة الأرباب و مرات آمون وعضو فى ثالوث " طيبه " رغم إن مافيش دلايل عن مصدرها قبل الدولة الوسطانيه ممكن تكون اتعرفت ف منطقة " طيبه ". موت قد حلت محل آمونـت كزوجه رئيسه للمعبود آمون و كأم للمعبود خونسو ف ثالوث طيبه الكبير ( آمون ، موت ، خونسو )

اماكن عبادة موت 
موت اتعبدت فى طيبه وليها معبد فى الكرنك.

مصادر 

الهه مصريه
موت
يأجوج و مأجوج

يأجوج و مأجوج (  |Gog u-Magog|;  Gog and Magog) دا اسم لشعب اسطورى اتذكر فى التوراه و الانجيل و القرآن. مافيش تفاصيل متوافره عن الشعب دا من اى مصادر خارج الكتب المقدسه بتاعة الديانات الابراهيميه التلاته و لحد فيه اختلاف فى اوصافهم و اشكالهم بحسب المصدر اللى بيحكى الحكايه، ساعات بيتحكى انها ناس عمالقه و ساعات تانيه بيبقو اقزام و بيتنسج حواليهم اساطير و معتقدات فولكلوريه كتيره.

العهد القديم 
فى سفر التكوين فى الاصحاح العاشر بييجى ذكر ماجوج على انه واحد من ولاد يافث 
و فى سفر حزقيال فى الاصحاح الاول  و هنا بيبان ان العهد العتيق بيعتبر ماجوج دى ارض او بلد لامير اسمه جوج.

فى العهد الجديد 
بتذكر ياجوج و ماجوج فى العهد الجديد فى سفر سفر رؤيا يوحنا اللاهوتى باسم جوج و ماجوج لما بيتحل الشيطان من سجنه  و بتستمر الحكايه لحد ما بيحاصرو المدينه المحبوبه و القديسين و بينقذهم الله بلأنه بيبعن عليه نار م السما و بتاكلهم اما الشيطان بيترمى فى بحيره مليانه نار و كبربت و بيتعذب ليل و نهار لأبد الابدين.

القرآن 
فى سورة الكهف فى الايه 93 بييجى اسمهم (حتى اذا بلغ بين السدين وجد من دونهما قوما لا يكادون يفقهون قول * قالوا يا ذا القرنين ان يأجوج ومأجوج مفسدون فى الارض فهل نجعل لك خرجا على أن تجعل بيننا وبينهم سدا) و مره تانيه فى سورة الانبياء فى الايه 96 (حتى اذا فتحت يأجوج ومأجوج وهم من كل حدب ينسلون) و بيحكى القرآن عن فسادهم و جبروتهم و انا ما فيش قه بتقدر تقف فى وشهم لحد ما بييجى ذو القرنين (فى اراء بتربط بينه و بين الاسكندر الاكبر) اللى بيبنى سد من الحديد حواليهم و حاصرهم جواه و بكدا قضى على شرهم بس فى اخر الزمان بيقدرو يخرجو تانى و يفسدو فى الارض.

اديان
روبيرت شومان

روبيرت اليكساندر شومان (ألمانى: Robert Alexander Schumann) (اتولد 8 يونيه 1810 – 29 يوليه 1856) كان مؤلف موسيقا كلاسيكيه و ناقد موسيقى المانى و بيعتبروه واحد من اشهر موسيقيين العصر الرومانسى بتوع القرن التاسع عشر.تعلم العزف على البيانو فى سن السابعه ودرس المحاماهفى سن الثامنه عشر وكانت اول مقطوعاته للبيانو سنة 1830واصيب بشلل فى يده اليمنى وكان له اصدقاء من الادباء والفنانين وانشأوا المجله الموسيقيه الجديده لنشر الثقافه الموسيقيه والقاء الضوء على المؤلفين الشباب
وتميزت اعماله بقوة العاطفه والتلوين الواضح المعبر والجمال الحسى للصوت الموسيقي
من اعماله:
مقطوعات للبيانو
ارتجالات لحنيه
مجموعه الفراشات وهى عباره عن 12 فالس
18 مقطوعه تحت اسم رقصات عصبه داوود
الكارنفال وهى 21مقطوعه للبيانو
4 سيمفونيات
كونشيرتو للفيولينه وكونشيرتو للبيانو
فانتازيا للفيولينه
اوبرا جينوفيفا

شوف كمان 
 ليستة مؤلفين الموسيقى الكلاسيكية الغربية

مصادر 

موسيقيين المان
مواليد 1810
وفيات 1856
تشايكوفسكى

بيوتر الييتش تشايكوفسكى (بالروسى: Пётр Ильи́ч Чайко́вский) (اتولد 7 مايو 1840 - مات 6 نوفمبر 1893) كان مؤلف موسيقا كلاسيكيه روسى من العصر الرومانسى و بيعتبروه واحد من اعظم و اشهر الموسيقيين و من الباليهات المشهوره اللى الفها و نالت اعجاب كتير من الناس بحيرة البجع و كسارة البندق و افتتاحية 1812 و كتب كمان اكتر من سيمفونيه و كام اوبرا ناجحه من اهمهم اوبرا يفجينى jjhyjtfyj بالروسى: Евгений Онегин)

شوف كمان 
 مشاهير المسيحيين

لينكات برانيه

مصادر 

  
    

موسيقيين روس
مؤلفين موسيقى كلاسيكية
مواليد 1840
وفيات 1893
ويليام موير

سير ويليام موير (بالانجليزى:Sir William Muir)( اتولد 27 ابريل 1819 - مات 11 يوليه 1905) كان مستشرق اسكتنلدى.

مواليد 1819
وفيات 1905
ناس من جلاسجو
مؤرخين للاسلام
مستشرقين بريطانيين
مصطفى كامل

مصطفى كامل ( القاهره ، 14 اغسطس 1874 - القاهره ، 10 فبراير 1908 ) ، سياسى و خطيب و ثاير وطنى مصرى. اتولد فى القاهره و ابوه " على محمد " كان ظابط وطنى فى الجيش المصرى دخل تلت مدارس ابتدائى و بعدين دخل المدرسه الخديويه الثانويه و اسس فيها جماعه ادبيه وطنيه وجرّب الخطابه و بعد ما خلص الثانوى دخل مدرسة الحقوق سنة 1891 و اتمكن من الفرنساوى و انضم لجمعتين وطنيتين ، و اتعرف على شخصيات وطنيه وادبيه زى اسماعيل صبرى و خليل مطران و بشاره تقلا صاحب جورنال الاهرام وفى سنة 1893 سافر فرنسا عشان يدرس الحقوق و دخل مدرسة الحقوق فى " تولوز "، واتخرج منها و لما رجع مصر رفض انه يشتغل فى وظيفه حكوميه عشان يقدر يتفرغ لقضية استقلال مصر و عشان ما يبقاش خاضع لسلطات الاحتلال الانجليزى. بعته الخديوى عباس حلمى التانى فرنسا و اوروبا سنة 1895 عشان يعرض القضيه المصريه و احتلال الانجليز لمصر و مهاجمة سياسة افلن بيرنج كرومر المندوب السامى البريطانى فى مصر. طاف فى عواصم اوروبا لعرض قضية استقلال مصر و نشر فى الجرانيل الفرنساويه مقالات بتندد باحتلال الانجليز لمصر و سافر انجلترا و ندد بمدبحة دنشواى اللى ارتكبها الانجليز فى مصر. كان رأيه ان أهم قضيه مصريه فى وقته هى جلاء الاحتلال البريطانى عن مصر و ان موضوعات تانيه زى الحياه البرلمانيه و علاقة مصر مع تركيا و غيرها ممكن تتأجل لغاية خروج الانجليز من مصر.

نشاطاته 
أصدر جرانيل " اللواء " سنة 1900 ، و اللواء بالفرنساوى و الانجليزى و اشتغل مع الخديوى عباس حلمى التانى واحمد لطفى السيد وعمل جمعيه وطنيه سريه عشان يعارض الاحتلال الانجليزى ، و كون الحزب الوطنى المصرى سنة 1907 ، و قاد مع واحد غنى مصرى معاه فلوس اسمه مصطفى كامل الغمراوى حمله للاكتتاب عشان يلموا فلوس وتأييد بالمال لتأسيس جامعه اهليه مصريه وهى الجامعه اللى اتسمت جامعة فؤاد الاول و اتغير اسمها وبقت دلوقتى جامعة القاهره.

بسبب الجهد الكبير اللى كان بيعمله للدفاع عن حقوق مصر ،ضعفت صحته واتوفى و هو لسه شاب صغير عنده 34 سنه و حزن عليه المصريين . جه بعده زميله محمد فريد وبقى فى رياسة الحزب الوطنى المصرى.

مصطفى كامل هو صاحب جملة " بلادى بلادى لكى حبى و فؤادى " اللى بقت السلام الوطنى المصرى دلوقتى.

من اشهر اقواله :

" الامة التى لا تأكل مما تزرع وتلبس مما لا تصنع امة محكوم عليها بالتبعية والفناء "

" لو لم أكن مصرى لوددت أن أكون مصرى "

" لا يأس مع الحياه.. ولا حياه مع اليأس "

" بلادى بلادى لكى حبى و فؤادى "

المراجع 
 ماهر حسن، المصرى اليوم ، مؤسسة المصرى اليوم للصحافة و النشر ، عدد 2068 ، 10 فبراير 2010.
 لا يأس مع الحياة.. ولا حياة مع اليأس، المصرى اليوم ، مؤسسة المصرى اليوم للصحافة و النشر ، عدد 2068 ، 10 فبراير 2010.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

مصادر 

تاريخ مصر العلويه
تاريخ مصر الحديثه
ثوريين مصريين
سياسيين مصريين
ليبراليين مصريين
تنويريين
وطنيين مصريين
مواليد 1874
وفيات 1908
متعلمين فى جامعة القاهره
مصطفى العرب

مصطفى العرب ( 1813 - 1885 ) ظابط بحرى مصرى اتعين قبطان على مراكب كتيره. عمل رحله من البحر المتوسط لـ السويس عن طريق رأس الرجاء الصالح.
وحصل على رتبة البشوية ولقبه امير البحار الفريق مصطفى باشا العرب و كان يسكن بالاسكندرية

مصريين
مواليد 1813
وفيات 1885
مرقس فهمى

مرقس فهمى ( 1870 - 1955 ) ، محامى و وطنى مصرى تخرج بكلية (إكس) الفرنسية، ، شارك فى الحركه الوطنيه فى مصر فى زمن مصطفى كامل و سعد زغلول و شارك فى ثورة 1919. دافع عن استقلال مصر و حريتها من الاستعمار الانجليزى ، وكان واحدا من اللى أسسوا نقابة المحامين ، شارك فى الدعوة لتحرير المرأة وسبق قاسم أمين فى الدعوة دى وأصدر كتابه «المرأة فى الشرق» سنة 1894 .

كتبه 

كتاب المرأة فى الشرق تأليف مرقص فهمي المحامي ، دعا فيه ل القضاء على الحجاب وإباحة الاختلاط وتقييد الطلاق ، ومنع الزواج بأكثر من واحدة ، وإباحة الزواج بين النساء المسلمات والنصارى .

مواليد 1870
وفيات 1955
اقباط
حقوقيين مصريين
ثورة 1919
المشيئه الواحده

المشيئه الواحده او " الإراده الواحده " او " المونوثيليه " ( Monotheletism ) ، فى المسيحيه ، مذهب ظهر فى القرن السابع ، يقول ان المسيح له طبيعتين و مشيئه واحده ، و كان دا حل وسط بين الاعتقاد بطبيعتين و مشيئتين و المونوفيزيه اللى بتقول بطبيعه واحده الاهيه للمسيح. مذهب المشيئه الواحده ايده الامبراطور البيزنطى هرقليس الاول و الاقباط الارثوذكس قبلوه و الروم الارثوذكس كانو قبلوه لكن المذهب دا ما استمرش متوافق عليه من الروم الارثوذكس و اتراجعو عنه و اتنقض من الروم الارثوذكس فى مجمع القسطنطينيه التالت سنة 680.

قبل ما يبعت هرقليس واليه و بطريركه اللى هو سيروس او قوروس ( المعروف بـ المقوقس )لمصر لحكمها ك والى و ك بطريرك  فى نفس الوقت كان اتشاور مع بطريرك قسطنطينيه و بطريرك انطاكيا حولَ موضوع توحيد المذاهب المسيحيه علا مبدأ جديد و هو ان المسيح واحد و فعله واحد و مشيئته واحده من غير الاشاره لوحده طبيعته او ازدواجها اللى كانت سبب إبعاد الكنيسه المصريه بعد مجمع خلقدونيا ، اتعرف المبدأ دا ب" المشيئه الواحده " لكن الأقباط رغم عدم رفضهم المبدأ دا رفضو ان بطريركهم ديسقوروس يتعزل و يتنفا  و يتحط لهم بطريرك تبع الملك . و رفض بطريرك الاقباط بنيامين انه يتعزل و رفض الاعتراف بسلطة البطريرك الملكانى اللى تبع الملك سيروس فتعرّضَ البطريرك القبطى لإضطهاد كبير اضطره انه يهرب و يسيب اسكندريه و يروح صحرا الإسقيط ( شيهيت ) فى وادى النطرون.

شوف 
مونوفيزيه

مشيئه واحده
مشيئه واحده
مجامع مسيحيه
تاريخ مسيحى
كنايس
تاريخ مصر القبطيه
مذاهب اسلاميه

المذاهب الاسلامية هو المنهج فى فهم الدين الاسلامى. الاسلام فيه مذاهب كتيره ، منها موصول بالسياسه زى اهل السنة و الجماعة و الشيعه و الخوارج ، و منها موصول بالمنطق العقلى زى المعتزله و الأشاعره و الماتريديه ، و منها موصول بالفقه و استنباط الأحكام الشرعيه زى المالكيه و الشافعيه و الحنفيه و الحنابله و الاماميه و الظاهريه و الأباضيه.

مذاهب سنية 
 المذهب المالكى نسبة لمالك بن انس
 المذهب الحنفى نسبة لأبو حنيفة النعمان
 المذهب الشافعى نسبة لمحمد بن إدريس الشافعي
 المذهب الحنبلى نسبة لأحمد بن حنبل
 المذهب الظاهرى نسبة لعبد الله بن أباض التميمي

مذاهب شيعية 
 المذهب الجعفرى نسبة لجعفر الصادق
 المذهب الزيدى نسبة لزيد بن علي

شوف كمان 
 أعلام الأشاعرة والماتريدية

 
طوائف اسلامية
اسلام
1678



مواليد 
 4 مارس - انتونيو فيفالدى موسيقار طليانى.

وفيات

اهم احداث السنه

مصادر
العريش

العريش مدينة على شط البحر المتوسط، شمال شرق سينا فى مصر، هيا عاصمة محافظة شمال سيناء.

السكان 

تسكن فى مدينة العريش قبايل الملالحه و التياها وسواركة ومزينة والترابين ويعدي عدد قبيلة الترابين فى العريش 70 الف شخص. والعرايشية وهما سكان العريش الحضر اللى بيرجع اصل معظمهم للحامية قلعة العريش اللى لغاها محمد علي فمكانش من الجنود اللى جم من تركيا والبوشناق (البوسنة الحالية) الا أنهم يستقروا بعائلاتهم ومن الجنوددول ينحدر معظم العرايشية ومنهم عيلة الكاشف، هناك بين العرايشية اللى بيعودون بنسبهم لأصول من وادي النيل زي عيلة المطري وعيلة الحجاوي اللى تربطهم مع زكريا الحجاوي صلة نسب، ومن العائلات المعروفة عايلة ال كريم وينحدرون من ال يعقوب وآل سليمان ومنهم تنحدر عيلة عثمان، هناك برضه النخالوة اللى يرجع نسبهم لحامية نخل بوسط سيناء ولهم نفس اصول حامية قلعة العريش وحتي لو كانت طباعهم تميل للبداوة بسبب احتكاكهم ببدو سينا فى الوسط خصوصاً قبيلة الملالحه العوامر و التياها. اما الفواخرية فليهم حي خاص ليهم. وتجمع اكتر المصادر ومنها نعوم بك شقير ان اصلهم سوري .. هناك برضه بين العرايشية اللى يرجع بنسبهم لقبايل بدوية زي عيلة العيادي ويرجعم لقبيلة العيايدة وعيلة الترباني اللى يرجعم لقبيلة الترابين من البقوم ويعدي عدد قبيلة الترابين فى العريش ل70 الف شخص.
ويتجمع البدو فى مدينة العريش بالاحياء الشرقية والغربية والشمالية والجنوبية وفي حي الصفا بيعيش فيه أعداد كبيرة من البدو من قبيلة التياها والسواركة
بس قبل ما تكون العريش عاصمة محافظة شمال سيناء كان يحكمها النظام البدوي والنظام القروي وهو نظام العمدة عشان كدا اسمت عيلة ال كريم بانهم «العمد» عشان العمودية فضلت تحت ايديهم طول الفترة اللى قبل السلام وكان بيت العمدة مفتوح لكل الناس لحل المشاكل والخناقات.. ومتقفلش باب العمدة أبداً ومن اشهر اللى مسكوا العمودية الحاج كريم عبد الشافي كريم والحاج صالح كريم اللى انتقل لرحمة الله فى فترة الاحتلال ورفض ابنه الحاج رشدي صالح كريم تولي العمودية فى عهد الاحتلال عشان ميتعاملش مع السلطة الصهيونية
وبعد ما جه السلام لأرض العريش.. استلمت الحكومة المصرية قيادة العريش وحولت اقليم سيناء لمحافظيتين.. شمال سيناء وعاصمتها العريش وجنوب سيناء وعاصمتها مدينة الطور وأهم مدنها السياحية شرم الشيخ اللى تعقد فيها اكتر المؤتمرات واللقاءات الرئاسية. وبقت المنطقة منطقة لجذب السياح والمستثمرين والأهالي لسهولة العبش فيها وطيبة اهلها وتوافر كل الموارد للحياة الكريمة باقل سعر لحد ما وصل عدد الوافدين الى العريش أكتر من عدد اهل العريش الاصليين العرايشية أنفسهم, وهناك الكتير من اهل العريش لم يستطيعوا الرجوع الى العريش بعد العدوان الاسرائيلي وعملوا برا مصر وفي دول الخليج. ويشتغل فى مدينة العريش ابناء الوادي اللى جم بعد السلام وعودة سيناء الي السيادة المصرية واكترهم من موظفي الحكومة.

التعليم 
الكليات اللى فى مدينة العريش جامعة قناة السويس، وييجي على راسها: كلية التربية فى العريش؛ وكلية العلوم الزراعيةوجامعة سينا الخاصةوالمعهد العالي للسياحة والفنادق والمعهد العالي للعلوم التجارية والحاسب الالي والمعهد العالي للغات

السياحة 
منتجع سويس ان العريش ( خمس نجوم ) من اكبر فنادق العريش ومن القرى السياحية قرية «سما العريش» ومنتجع «كورال بيتش» اللى يحدث فيه كل سنة سباق الهجن الدولي.

شوف كمان 
 شخصيات مصريه مشهوره

مصادر

لينكات برانيه

مصادر 

الرومان
عريش
عريش
عريش
عروة الصعاليك

عروة الصعاليك اسمه الاصلى عروة بن الورد ( اتوفى حوالى 607 )، شاعر و زعيم عصابه عربى من قبيلة عبس فى الجزيره العربيه. كون عصابه اتعرفت باسم الصعاليك. قاد العصابه لنهب القبايل و فى نفس الوقت كان بيكتب اشعار عن الفروسيه العربيه. اتميزت اشعاره بسهولة الكلمات و وضوح المعنى.

ثقافه عربيه
عرب
قبايل
شعرا عرب
وسواس قهرى

الوسواس القهرى ، مرض نفسى بيتميز بتسلط افكار و دوافع ملحه على العيان ما بيقدرش العيان يستبعدها من تفكيره. المحللين النفسيين ه. سيجموند فرويد كتب عنه كتير.

سايكولوجيا
امراض نفسيه
العصريه (مسيحيه)

العصريه ، فى تاريخ المسيحيه ، حركه ظهرت فى اوروبا فى القرن 19 مع انتشار نظرية داروين عن التطور. الحركه شافت ان النظريه بتتعارض مع الكتاب المقدس و قصة الخلق فاعتبرت الوحى مجرد خرافه لانه خارج على قوانين الطبيعه و اعتبرت الكنيسه مش اكتر من جمعيه انسانيه مالهاش طابع مقدس او الاهى. الكنيسه المسيحيه استنكرت الحركه دى و حاربتها.

مسيحيه
حسن العطار

حسن محمد العطار ( 1766 - 1835 ) ، اديب و لغوى مصرى ، اتعلم فى الازهر فى القاهره ، مصر ، و درس فيه لغايه ما بقى شيخ الازهر من سنة 1830 لسنة 1834 . بيرجع له الفضل فى النهوض بدراسة العلوم الطبيعيه و الرياضيات فى الازهر. كان استاذ رفاعه الطهطاوى. كتب مؤلفات فى النحو و المنطق و ليه مراسلات و ديوان شعر.

اشاعرة
ادبا مصريين
ازهريين
شيوخ الازهر
مواليد 1766
وفيات 1835
ابو العلا عفيفى

ابو العلا عفيفى ( 1897 - 1966 ) ، مؤرخ فلسفه مصرى ، اتلمذ على ايد نيكولسون فى انجلترا. عمل ابحاث و دراسات مهمه و رائده عن التصوف الاسلامى و علم الكلام و الفلسفه الاسلاميه. اتلمذ على ايده عدد كبير من اساتذة الفلسفه و الدارسين فى مصر.

مواليد 1897
وفيات 1966
فلاسفه مصريين
مؤرخين مصريين
متعلمين فى جامعة كامبريدج
عثمان الاول

عثمان الاولانى ( 1259 - 1326 ) ، قائد الاتراك العثمانليه و مؤسس الامبراطوريه العثمانيه. ساعد السلاجقه فى اسيا الصغرى ضد البيزنطيين فإدوله جزء من اراضى اسيا الصغرى ، فلما انهارت دولة السلاجقه اعلن استقلاله.

عثمانيين
تاريخ
مواليد 1259
وفيات 1326
1897



مواليد 
 6 اكتوبر - كريستيانا دروموند مورجان عالمة نفس امريكانيه.
 بول جوزيف جوبلز وزير دعايه نازى.
 ابو العلا عفيفى مؤرخ فلسفه مصرى.

وفيات 
 3 ابريل - يوهانيس برامس موسيقار المانى.
 30 سبتمبر - القديسه تيريزا قديسه فرنساويه.
 محمد مختار عالم و عسكرى مصرى.
 ياكوب بوركهات مؤرخ سويسرى.
دو فو

دو فو او تو فو ( 712 – 770) (بالصينى : 杜甫 ) كان شاعر صينى كبير عاش ايام حكم اسرة تانج و بيعتبروه هو و لى باى اعظم الشعرا فى تاريخ الصين كله.دو فو اتولد و مات فى مقاطعة هونان الصينيه.

دو فو اتولد فى اسره مثققه و اتربى على التعاليم الكونفوشيوسيه التقليديه بس سقط فى الامتحان الامبراطورى بتاع سنة 735 و عشان كدا قضى شبابه فى السفر و زار بلاد كتيره و و قابل شخصيات مهمه اغلبهم شعرا زيه و من اكتر الناس اللى اثرو فيه لى باى و فى الفتره دى بانت عبقريته الشعريه و بعدها رجع للعاصمه و ما قابلش لى باى تانى بس تناه طول عمره معجب بيه و باعماله.

نموذج من شعره 
 النص الصينى:
月夜憶舍弟

	戍鼓斷人行
	秋邊一雁聲
	露從今夜白
	月是故鄉明
	有弟皆分散
	無家問死生
	寄書長不達
	況乃未休兵

 الترجمه 
مراتى الليلادى اكيد بتراقب لوحديها
القمر اللى زى البدر فى مدينة فوتشو
قلبى بيحرقنى كل ما افكر فى ولادى و بناتى و هما بعيد عنى
هما صغيرين على انهم يفهمو ليه البعاد
او حتى يفتكرو عيشتنا زمان فى العاصمه تشانجان
شعرها المبلول كان بيهفهف زى الشبوره المتعطره
فى ضى القمر الصافى ،كانو دراعاتها
اللى ابيض من الحجر الكريم بردانين
يا ترى امتا ح نتكأ من تانى على الشباك المفتوح
و ييجى نور القمر ينشف دموعنا المتلألأه

مصادر 

شعرا صينيين
مواليد 712
وفيات 770
سقنن رع

سقنن رع ( ازدهر حوالى 1580 ق.م ) ، ملك مصر من الاسره السبعتاشر. بدأحرب تحرير مصر من المحتلين الهكسوس و استشهد فى معركه. موميته محفوظه فى المتحف المصرى فى القاهرة و فيها جروح عميقه. خلفه ابنه كاموس.

مصادر 

مصريين
تاريخ مصر
حكام مصر
فراعنة
فراعنة الاسره السبعتاشر
ملوك اتقتلوا فى الحروب
بينيديكتوس الستاشر

البابا بينيديكتوس الستاشر (باللاتينى :Benedictus PP. XVI ، بالطليانى: Benedetto XVI; بالالمانى: Benedikt XVI) اتولد فى 16 ابريل 1927، بافاريا (المانيا) واتوفى فى 31 ديسمبر 2022، مدينة الفاتيكان, كان بابا الفاتيكان الـ 265 واسقف روما و راس الكنيسه الكاتوليكيه الرومانيه. اسمه الاصلى يوسف الويس راتسينجر (بالالمانى: Joseph Alois Ratzinger) و انتخبوه بابا فى 19 ابريل 2005 و احتفلو بتنصيبه يوم 25 ابريل سنة 2005 و استلم الكاتدرائيه فى 7 مايو 2005. البابا بينيديكتوس الستاشر معاه جنسية الفاتيكان جنب جنسيته الالمانيه و استلم الحكم بعد موت البابا يوحنا بولس التانى.
البابا بينيديكتوس الستاشر قدم استقالته يوم 28 فبراير 2013.

قبل الباباويه 
البابا اتولد فى مدينه المانيه اسمها (ماركتل ام ان، Marktl am Inn) و ابوه كان راجل بوليس و امه كانت طباخه فى فندق و جابو تلات عيال يوسف كان اخر العنقود.بينيديكتوس كان عنده ست سنين لما استولى النازيين على السلطه فى المانيا سنة 1933 و بسبب مذهب ابوه و امه الكاتوليكى اتعرضو لمضايقات من السلطات فى الوقت دا .البابا دخل معهد لاهوتى سنة 1939 بس فى الاخر اضطر انه ينضم لشباب هيتلر فى سنة 1941 و بعديها بسنتين دخل الجيش و خدم فى وحده مضاده للطيارات فى بافاريا و بعدها رحلوه على المجر سنة 1945 و كانت مهمته هى انه يعمل افخاخ للدبابات هناك.البابا هرب م الجيش فى ابريل من نفس السنه و قبض عليه الامريكان و اتحبس مع الاسرى لفتره صغيره.

بعد الحرب رجع الشاب يوسف للمعهد بتاعه عشان يكمل تعليمه الدينى و خد الدوكتوراه بتاعته سنة 1953 فى علم اللاهوت (الثيولوجيا) من جامعة ميونيخ و اشتغل استاذ بعديها فى كام جامعه اهمهم جامعة بون و جامعة ريجينزبورج.البابا كمان الف كتب كتيره من اشهرهم مقدمه للمسيحيه (1968) و الدوجما و الوحى (1973).
فى مارس 1977 عينه البابا بولس السادس مطران على ميونخ و بعدها بتلات شهور رقاه لرتية كاردينال. فى نفس السنه اتعرف يوسف على البابا يوحنا بولس التانى (ماكانش لسه بقا بابا و كان اسمه ساعتها كارول يوزيف فويتيلا) و لاكتر من عشرين سنه تنوهم اعز صحاب لانهم الاتينين خلفيتهم متشابهه لانهم عاشو فى طفولتهم تحت انظمة حكم ديكاتيوريه و دا ممكن اللى قرب معتقداتهم و رؤيتهم للكنيسه و دورها قدام التجديات اللى بتواجهها.

شخصيته 
يوسف اشتهر عنه انه راجل متشدد فى امور الدين و مش متسامح مع اى محاوله لتغيير الثوابت بتاعة الدين الكاتوليكى و بيشوف انه الدين الوحيد الصح و الكامل و ان باقى الاديان زى الاسلام و اليهوديه (و لحد طوايف المسيحيين اللى مش كاتوليك) مش ح توصل اتباعها للخلاص. على المستوى الشخصى الراجل معروف باخلاقه العاليه و ذوقه الرفيع و حبه للعزف على الة البيانو انه بيسمع موسيقا كلاسيكيه و خصوصا بتاعة موتسارت و انه بيتكلم اكتر من لغه غير لغته الام الالمانى زى الانجليزى و الفرنساوى و الطاليانى و البورتوغالى و اللاتينى.

لينكات برانيه 
 الموقع الرسمى بتاع البابا

شوف كمان 
 ليستة بابوات الكنيسه الكاتوليكيه

مصادر 

باباوات كاتوليك
الفاتيكان
المان
مواليد 1927
وفيات 2022
هيلينستيه

الهيلينستيه Hellenicism حضاره و ثقافه قامت فى زمن و بعد الاسكندر الاكبر فى منطقة البحر المتوسط و الشرق الاوسط. عصر الاسكندر الاكبر كان مرحله انتقال مهمه فى تاريخ الحضاره الانسانيه. الاسكندر ما اكتفاش بتأسيس امبراطوريه و ازالة الحدود السياسيه بين الشعوب و لكن حاول كمان مزج الثقافات، فظهرت حضاره امتزجت فيها العناصر الثقافيه اليونانيه بعناصر الثقافات الشرقيه ، المزيج ده اتسمى الحضاره أو الثقافه الهيلينستيه.

بعد ما مات الاسكندر اتقسمت امبراطوريته على تلاته من قواده عملوا تلت ممالك جديده : المملكه البطلميه فى مصر و المملكه السلوقيه فى الشام و مملكة انتيجونوس فى مقدونيا. الممالك التلاته دول شافوا ظهور الحضاره الجديده اللى اتبلورت فى مراكز مهمه زى اسكندريه و جزيرة رودس و انطاكيا. اسكندريه فى مصر كانت اهم مراكز الحضاره الهيلينستيه.

اتأسست مدارس فنيه فى المراكز الهيلينستيه و كان كل مركز ليه سيماته و مميزاته الخاصه بيه مع وجود صلات و سيمات مشتركه كتيره. فى اسكندريه لانها فى دوله عريقه فى الثقافه ، و بسبب الاتصال القديم بين الحضاره المصريه و الحضاره اليونانيه الجو كان مهيأ لتقبل الحضاره اليونانيه و دمجها فى الحضاره المصريه. ازدهرت الحضاره الهيلينستيه لغاية القرن واحد قبل الميلاد.

الهيلينستيه مش الهيلينيه اللى هى حضارة و ثقافة اليونانيين القديمه اللى مهدت لقيام الحضاره الهيلينستيه.

شوف كمان 
 اسكندر الاكبر
 البطالمه
 هيلينيه

لينكات خارجيه 
 Terminology

بطالمة
اليونان
حضارات
تاريخ
حميرى

الحِميَرى او الحِميَريه (|Ħemyari|)، هى لغه ساميه جنوبيه منقرضه كانت سايده فى اليمن لحد القرن العاشر و بيرجع تاريخ الحضاره الحميريه و الكتابات اللى اتلقت فى جنوب غرب شبه جزيرة العرب لحوالى سنة 700 ق م.فى جيوب صغيره فى اليمن و جنوب السعوديه لسه بيتكلم اهلها اللغه الحميريه.

أم الحميرية هيا إضافة ام التعريف عوضًا عن ال التعريف باللغة الحميرية، "أم" الحميرية تستخدم فى بداية الكلمات هيا لسه مستعملةً فى بعض اللهجات العربية فى جنوب غرب شبه الجزيرة.

شوف كمان 
 جدول اللغات

مصادر 

لغات
اليمن
سايكولوجيا تحليليه

سايكولوچيا تحليليه (او علم النفس التحليلى;  Analytical psychology) نظريه فى التحليل النفسى عملها كارل يونج سنة 1910 بعد ما انفصل عن جمعية التحليل النفسى فى ڤيينا. استبعد يونج فى نظريته تأكيد سيجموند فرويد على اهمية الدوافع الجنسيه، و اتوسع فى مفهوم اللاشعور، واكد الدوافع المثيره لل وسواس القهرى، و اتبع طريقه مخالفه لطريقة فرويد فى تفسير الاحلام.

شوف كمان 
 كارل يونج

سايكولوجيا
سلاله بشريه

سلاله بشريه او عنصر بشرى ، تقسيم غلط للانسانيه على اساس سيمات جسمانيه. ذاعت فكرة العنصر فى اوروبا فى القرن التسعتاشر و اتقسم الناس للعنصر الالبى و الارى و القوقازى و النوردى و غيرها. فضلت الفكره الغلط دى سايده فى القرن العشرين مع انها بتفتقر لأى دليل علمى ، و بيضحدها ببساطه عدم ثبوت تعدد اصول الانسان ، و ثبوت عملية التهجين من بداية الجنس البشرى. عادة بتروج ليها الأبواق العنصريه لسحق المجتمعات الانسانيه الضعيفه. التقطتها مجتمعات جاهله و بقت بتستخدمها من غير فهم لمعناها.

عنصريه
انثروبولوجيا
حقوق الحيوان

حقوق الحيوان او تحرير الحيوان هى فكرة بتقول إن المصالح الاساسيه للحيوانات لازم تاخد نفس الاعتبار والاهمية اللى بتاخدها المصالح المماثلة فى البشر. المدافعين عن حقوق الحيوانات والمنادين بتحريرهم بيتناولو القضيه من وجهات نظر فلسفيه مختلفه، لكن كلهم بيتفقو على إن الحيوانات لازم ينظر ليهم على انهم شخصيات قانونيه واعضاء فى المجتمع الاخلاقى، وانهم مش ممتلكات، وانه ميصحش استعمالهم فى الاكل والكساء وكمواضيع تجارب، او فى مجالات التسلية والترفيه.

فكرة منح حقوق للحيوانات بيدعمها علماء قانونيين زى الان ديرشويتز  و لورنس ترايب  من كلية حقوق هارفارد،  كلايتن روبى المحامى من تورنتو بيقول إن الحركة وصلت للمرحلة اللى وصلتها حركة حقوق المثليين من قبل 25 سنة. قانون الحيوان بيدرس فى 110 من 180 كلية حقوق فى الولايات المتحدة، وفى 6 كليات حقوق في كندا، وبشكل روتينى فى الجامعات فى فصول الفلسفة أو فصول الأخلاق التطبيقية.

فى يونيه 2008، اسبانيا بقت اول بلد تقدم قانون يعترف بحقوق الحيوان، وده حصل لما لجنة برلمانية عبر حزب وصت بإن الحقوق تكون ممتدة للقرود العليا، بموجب مشروع القرود العليا ل بيتر سنجر.

النقاد بيقولو إن الحيوانات متقدرش تدخل فى عقد اجتماعى او تعمل اختيارات اخلاقيه، وعشان كده مينفعش اعتبارهم مالكين لحقوق، وده الموقف او الرأى اللى لخصه الفيلسوف روجر سكروتون، اللى بيكتب إن البشر بس هما اللى عليهم واجبات، وإن "النتيجة الطبيعية اللى مفيش مفر منها بتقول: إن البشر بس هما اللى ليهم حقوق."  حجة موازيه بتقول إن مفيش حاجه غلط فى استعمال الحيوانات كموارد إذا مكانش فيه معاناة مفيش داعي ليها، ودى وجهة النظر المعروفة برعاية الحيوان. . كان فيه كمان نقد من جوه حركة حقوق الحيوان نفسها، لأشكال معينة من نشاط المدافعين عن حقوق الحيوان، وبشكل خاص تدمير مزارع الفرو ومعامل التجارب بواسطة جبهة تحرير الحيوان.

 شوف كمان : جمعية الرفق بالحيوان.

تطور الفكره

الوضع الاخلاقى للحيوانات فى العالم القديم 

المناقشات اللى بتدور حوالين اسلوب معاملة البشر للحيوانات فى القرن 21 كان ليها اساس فى العالم القديم. وفكرة أن استخدام البشر للحيوانات فى الاكل واللبس والتسلية وعمل التجارب دي حاجة مقبولة أخلاقيا جت اساسا من مصدرين. اولهم: فكرة تسلسل السلطة الالهية اللى جت من المفهوم اللاهوتي للسيادة والهيمنة من سفر التكوين (1: 28) لما قال الخالق للبشر "اتسلطوا على سمك البحر وعلى طير السما وعلى كل حيوان بيدب على الارض" ورغم أن مفهوم السيادة مش بالضروره تستتبعه الحق فى التملك يعني مش عشان اسيطر عليك ده معناه انك ملكي، لكن اتفسر طوال قرون ان معناه الملكية.
المصدر التانى هو فكرة ان الحيوانات فى منزله ادنى من البشر لان معندهاش عقل ولا لغة، وعشان كده تستحق اهتمام اقل من البشر او حتى متستحقش اى اهتمام. وادت الفكرة دي لفكرة بتقول ان كل فرد من سلالة حيوانية مالوش هوية اخلاقيه منفصله: يعني مثلا الخنزير هو مجرد مثال على جنس الخنازير، وأن اهتمام الانسان بيوجه للنوع كله مش لكل فرد فيه. وده بيقودنا لفكرة ان استخدام الحيوانات الفردية مقبول ما دام الانواع مش مهدده بالانقراض.

اوائل القرن الواحد والعشرين: اول حيوانات تمنح حقوق قانونيه

اعلان اسبانيا نفسها اول دوله تمنح حقوق لرئيسيات غير الانسان 
وهذا واضح كون ان الدراسات اثبتت ان الحيوان يشعر ويحس لذلك يجب ان يكون له حقوق

مصادر 

 
حيوانات التجارب
حركات سياسيه
حقوق
العهد الجديد

العهد الجديد هو القسم التانى من الكتاب المقدس و بيتضمن قصص عن حياة المسيح و تعاليمه. بيشتمل على 27 كتاب بترجع لبدايات العصر المسيحى و هى :

 الاناجيل الاربعه : متى ، مرقس ، لوقا ، يوحنا .
 اعمال الرسل : بيوصف تاريخ الكنيسه الاولى.
 رسايل القديس بولس الاربعتاشر للكنايس اللى اسسها و لشركائه اللى فى خدمته.
 الرسايل الجامعه " رسائل الكاثوليكون " لرسل تانيين لكل الكنايس.
 رؤيا يوحنا.

عهد جديد
عهد جديد
العهد القديم

العهد القديم هو القسم الاول من الكتاب المقدس ، و بينقسم لتلت اقسام :

 الاسفار التاريخيه : و هى كتب موسى الخمسه ( مجموعة التوراه ) و سفر يشوع ، و القضاه ، و راعوث ، و مجموعة الملوك و بتتضمن ست اسفار فيها اخبار ملوك اليهود ، و اربع اسفار تانيه بتتكلم عن الصراع اللى دار بين اليهود و عدوينهم.
 الاسفار الحكميه : لـ أيوب ، و داود ، و سليمان ، و غيرهم.
 الاسفار النبويه : لأربع انبيا كبار و اتناشر نبى صغير.

 
عهد قديم
مسيحيه
عهد قديم
احمد حافظ عوض

احمد حافظ عوض ( 1870 - 1950 ) ، صحفى مصرى حرر فى جورنال اللواء. اصدر فى القاهره عدد من المجلات منها مجلة " خيال الظل " الهزليه ( 1907 ) و جورنال كوكب الشرق ( 1924 - 1939 ).

مواليد 1870
وفيات 1950
صحفيين مصريين
بحراويه
ناس من دمنهور
عيد الفطر

عيد الفطر او العيد الصغير , عيد للمسلمين , اول ايام شهر شوال, الشهر العاشر فى التقويم الهجرى الاسلامى, بييجى بعد شهر رمضان. بيحتفل بيه المسلمين بعدما بيخلص صيام شهر رمضان و بيتصدقو فيه بصدقة الفطر لمساعدة الفقرا, بيبدا بصلاة العيد.

من مظاهر الاحتفال بالعيد زيارة الترب و عمل كحك العيد و توزيع العيدية على الاطفال و بيخرج المسلمين يتفسحو و بيلبسو هدوم جديدة خاصه الاطفال.

روى ابو داود و الترمذى فى سننه ان النَّبى صلَّى اللهُ عليهِ و سلَّمَ قَدِمَ المدينة و لَهُمْ يومَانِ يلعبُونَ فيهِمَا فقال رسول الله: " قدْ ابدلَكم اللهُ تعالَى بِهِمَا خيرًا مِنْهُمَا يومَ الفطرِ ويومَ الاَضْحَى"

شوف كمان 

 عيد الاضحى (العيد الكبير)

لينكات برانيه

مصادر 

فطر
فطر
ليستة بطاركة اسكندريه

بابا اسكندريه للمصريين الاورتودوكس

القرن 1

القرن 2

القرن 3

القرن الرابع

القرن الخامس

القرن السادس

القرن السابع

القرن الثامن

القرن التاسع

القرن العاشر

القرن الحادى عشر

القرن الاتناشر

القرن 13

القرن الاربعتاشر

القرن الخمستاشر

القرن الستاشر

القرن السبعتاشر

القرن التمنتاشر

القرن التسعتاشر

القرن العشرين

القرن الواحد و عشرين

مصادر 
 موقع سانت تكلا

شوف كمان 
 ليستة بابوات الكنيسه الكاتوليكيه

الرومان
باباوات مصريين
بطارقة اسكندريه
عيد الاضحى

عيد الاضحى او العيد الكبير هو عيد من الاعياد المهمة عند المسلمين. بيكون النهارده العاشر من شهر ذى الحجه بالتقويم الهجرى و بعد يوم عرفه (وقفة عرفه) اللى من اهم مناسك الحج عند المسلمين .يوم العيد و التلت ايام اللى بعده بتتسمى ايام النحر و ايام التشريق و بيقضيها الحجاج المسلمين فى منى و بيرموا فيها الجمرات. بيبدأ العيد بصلاة العيد. العيد ده مرتبط بالدبح خرفان او مواشى تانيه , عشان بيعتبره المسلمين النهارده اللى طلب فيه الله من النبى ابراهيم انه يدبح ابنه اسماعيل كاختبار له , بس ربنا بعتله خروف عشان يفديه بيه , و عشان كده المسلمين فى ذكرى النهارده ده بيدبحوا خرفان او مواشى تانيه و بيوزعوا جزء من اللحمه على الفقرا.

العيد فى مصر 
عيد الاضحى فى مصر معروف باسم العيد الكبير و من مظاهره فى مصر صلاة العيد و تكبيرات العيد و دبح الخرفان و اكلها و توزيع جزء من لحمها على الفقرا، و زيارة الترب و دى عاده مصريه قديمه , و توزيع العيديه على الاطفال و لبس الهدوم الجديده و الخروج للفسحه و زيارة القرايب و الاهل.

معايده 
 كل سنه و انت طيب

شوف كمان 
 عيد الفطر (العيد الصغير)

اضحى
اضحى
عيد الغطاس

عيد الغطاس ، احتفال دينى مسيحى بذكرى تعميد المسيح فى نهر الأردن. بيتعمل يوم 19 يناير. بيحتفل بيه فى مصر فى 11 طوبه ، و ذكر المؤرخين ان المسلمين المصريين كانو بيشاركو المصريين المسيحيين فيه و كانو بيخرجوا كلهم بالالاف على النيل و يركبوا مراكب و يغنوا و يعملوا موسيقا و طبل و كانت من اسعد ليالى مصر .

مصر القديمه عرفت عيد يشبهه هو عيد الانقلاب الشتوى و كان المصريين بيغطسو فيه فى ماية النيل و يشبه و المعتقد انه كان بمناسبة حرت الارض و نثر البذور ( شوف : الاعياد المصريه الزراعيه ). وكمان ده بيدل علي ان المسلمين والمسيحيين ايد واحدة

شوف 
اعياد مسيحيه

فهرست وملحوظات

المراجع 
 مختار رسمى ناشد ، فضل الحضارة المصرية على العلوم، الهيئه المصرية العامة للكتاب، القاهرة 1973.
 المقريزى : المواعظ و الاعتبار بذكر الخطط والآثار ، مطبعة الادب، القاهرة 1968.
 عيد الغطاس على ايد الصفحة العربية

غطاس
غطاس
غطاس
تيموثاوس التانى

تيموثاوس التانى ( او تيماناوس ) (مات سنة 477) بابا اسكندريه للمصريين الاورتودوكس بطريرك اسكندريه نمره 26.

بعد ما حط البيزنطيين برتارس الموالى لمذهبهم الملكانى بطريرك على اسكندريه و قعد حوالى ست سنين قتلوه المصريين و حطوا مكانه تيموثاوس و بكده بيعتبر اول بطريرك بينتمى للمذهب اليعقوبى فى مصر. و بعد تلت سنين من تنصيب المصريين ليه بعتت بيزنطه قوات لمصر و حطتت سوريس ( الملكانى ) مكانه و نفته لكن بعد تسع سنين قدر تيموثاوس يرجع اسكندريه تانى و يقعد على كرسى البطركيه و استمر بطريرك عى اسكندريه 22 سنه لغاية وفاته.

شوف كمان 
 ليستة بطاركة اسكندريه.

وفيات 477
باباوات مصريين
بطاركه مصريين
اقباط
ديوسقوروس الاول

ديوسقوروس الاول،    Dioscorus البابا رقم 25، بطريرك اسكندريه من سنة 444 لسنة 454. قاد الوفد المصرى فى مجمع خلقدونيا المسكونى سنة 451 اللى ناقش موضوع طبيعة المسيح و اللى انتهى بتكاتف بيزنطه و روما ضد ديسقورس اللى دافع ببساله عن الكنيسه المصريه، و طلعوا قرارات بحرمانه و ابعاده عن كرسى الكرازه المرقسيه، و من ساعتها حصل انفصال بين الكنايس الأوروبيه فى روما و قسطنطينيه من ناحيه و الكنيسه المصريه من ناحيه.

شوف كمان 
 ليستة بطاركة اسكندريه

مصادر

باباوات مصريين
بطاركه مصريين
الكنيسه المصريه
اقباط
حيثيين

الحيثيين كانو شعب هندو-اوروبى عاش فى الاناضول ( اسيا الصغرى ) و ازدهر فى الفتره مابين 2000 و 1200 قبل الميلاد. عاصمتهم كانت فى بوغاز كوى الحاليه. استولى ملكهم مورشيلى الاول على بابل و قضى على اسرة حمورابى. كونوا امبراطوريه واسعه حوالى سنة 1400 قبل الميلاد ، و اصطدموا مع مصر فى عهد الملك رمسيس التانى و انتهى الصراع بتوقيع معاهدة سلام بين الطرفين. انتهى عصرهم المزدهر فى القرن 12 قبل الميلاد.

حكام المملكة القديمه 
 انيتا تقريبا (1700 ق.م)
 لابارنا الاولانى (Labarna.I) تقريبا لحد (1565 ق.م)
 مورشيلى الاول (Mursili I) حكم (1620- 1590 ق.م)
 تلبينو (Telepinu) حكم (1525- 1500 ق.م)

حكام المملكة المتوسطه 
 تاهوروايلي (Tahurwaili) غير مؤرخ
 زيدانتا التانى (Zidanta II) تقريبا (1450 ق.م)
 هاتوشيلي التانى (Hattusili II) حكم (1371- 1355 ق.م)

حكام المملكة الحديثة 

 شوبيلوليوما الاولانى (Suppiluliuma I) حكم (1355- 1320 ق.م)
 مورشيلى التانى (Mursili II) حكم (1321- 1295 ق.م)
 هاتوسيلى التالت (Hattusili III) حكم (1266- 1236 ق.م)
 شوبيلوليوما الثانى (Suppiluliuma II) حكم (1214- 1190 ق.م)

مصادر

البحر المتوسط
تاريخ
شعوب قديمه
خديوى

خديوى كلمه فارسى معناها " سيد ". الباب العالى العثمانلى فى الاستانه ادى اللقب ده لوالى مصر اسماعيل باشا سنة 1867 ، و فضل اللقب مستعمل فى مصر لغاية سنة 1914 لما اعلنت بريطانيا الحمايه على مصر ، و اتلقب حاكم مصر الجديد وقتها حسين كامل بلقب سلطان.

مصادر 

القاب
القاب عثمانيه
حسين كامل

السلطان حسين كامل (21 نوفمبر 1853 - 9 اكتوبر 1917) : تامن حكام مصر من اسرة محمد على. الابن التانى لاسماعيل باشا. حكم مصر و السودان من 1914 حتي وفاته فى اكتوبر 1917. فى عهده خرجت مصر من سلطان تركيا العثمانليه و دخلت تحت الحمايه الانجليزيه ، و اتحول لقب حسين كامل من خديوى او والى لسلطان و بكده كان اول اللى اتولوا السلطنه بعد دولة الخديويين و اول حاكم لمصر يتلقب بلقب سلطان فى العصر الحديث.

قبل ما يتولى الحكم كان ناظر الاشغال العموميه و انشأ خط سكه حديد بين القاهرة و حلوان ، و بعدين مسك نظارة الماليه ، و بعد كده اترأس مجلس شورى القوانين. ما عملش حاجات كتيره فى فترة سلطنته القصيره. بعد ما اتوفى اتنازل ابنه الامير كمال الدين حسين عن حقوقه فى تولى السلطنه المصريه و اتولى اخوه فؤاد الاول الحكم.

اهم احداث عهده 
 خروج مصر من خلافة الأتراك العثمانلية و دخولها تحت الحمايه البريطانيه.
 تلقب حاكم مصرى بلقب سلطان من ايام العصر المملوكى (1250-1517).

زوجاته وأبنائه

اولاده 
 الامير كمال الدين حسين
 الاميرة قدرية حسين
 الاميرة سميحه حسين

شوف كمان 
 اسرة محمد على
 حكام عيلة محمد على باشا

المراجع 

مواليد 1853
وفيات 1917
حكام مصر
تاريخ مصر العلويه
اسرة محمد على
مصريين البانيين
واخد لقب سير
الخرطوم

الخرطوم مدينه فى السودان و عاصمة مديرية الخرطوم ، مدينه بناها المصريين فى السودان سنة 1822 على الضفه الشمال للنيل الازرق عند مقابلته للنيل الابيض. اتخربت سنة 1885 وقت الثوره المهديه ، و اتعاد تخطيطها سنة 1898. بتربطها كبارى ع النيل بالخرطوم بحرى و ام درمان. مقر الجامعه السودانيه ( كلية جوردون زمان ) و فيها فرع لـ جامعة القاهرة المصريه.

شوف كمان 
 ولاية الخرطوم

المصادر والمراجع 

 الموسوعة الثقافية، مؤسسة فرانكلين للطباعة والنشر، نيو يورك

عواصم
عواصم افريقيا
مدن السودان
سفر الخروج

سفر الخروج ، فى اليهوديه ، السفر التانى فى التوراه ( كتب موسى الخمسه فى العهد القديم ). اتحكت فيه احداث ما اتثبتتش علمى او تاريخى عن خروج الاسرائيليين من مصر و انشقاق البحر الاحمر ، و عن تقديس الفصح ، و نزول الوصايا العشره ، و تجلى الرب لموسى.

كتب مقدسه
يهوديه
خعمواس

خعمواس ابن من ولاد رمسيس التانى من الاسره التسعتاشر ، كان ولى عهد رمسيس لكن اتوفى فى حياة ابوه. اهتم بترميم المعابد القديمه و احياء الاعياد و الشعاير الدينيه. اشتهر فى العصور المتأخره بحكمته. اتعثر على مقبرته جنب اهرامات الجيزه.

اولاد رمسيس 
 ميرت آمون
 حنوت تاوى
 رمسيس مريمون نبوين
 مرنبتاح
 خعمواس
 امون هير خبيشيف
 رمسيس (امير)
 بنت عنتا
 نبت تاوى

الاسره التسعتاشر
خنت كاوس

خنت كاوس ، بنت الملك منكاورع و وارثة عرشه. بيعتقد ان اوسر كاف مؤسس الاسره الخامسه وصل للعرش عن طريق الجواز منها. بنت مقبرتها فى منطقة اهرامات الجيزه على شكل تابوت ضخم و اتلقبت بأم ملكين لمصر العليا و مصر السفلى. ليها اسطوره بتقول انها حبلت فى تلت اولاد اتنصبوا ملوك على مصر لانها ولدتهم من صلب الاله رع.

شوف كمان 
 مصريين
 مصر
 مصر القديمه

لينكات برانيه

مصادر 

ملكه مصريه
ملوك
مصر القديمه
خنسو

خنسو ، فى الدين المصرى القديم ، اله القمر ، ابن امون و موت. اتصور على هيئة صبى على راسه تاج على شكل هلال فوقيه قرص القمر. اتعبد فى طيبه و ليه معبد فى الكرنك.

هو واحد من ثالوث طيبه من الآلهه المصريه الاكتر شعبيه فى منطقه طيبه, فى مصر،كانت المجموعه بتتكون من امون و مراته موت و ابنهم خونسو.

دين مصرى قديم
الهه مصريه
خنوم

خنوم ، فى الدين المصرى القديم ، اله اتصور على شكل كبش ، او راجل ليه راس كبش بقرنين. هو اللى قام بعملية الخلق المادى فكان بيعتقد انه بيخلق الناس من الصلصال عن طريقه عجله فخرانى. اتعبد فى اماكن مختلفه فى مصر زى اسوان و اسنا و ممفيس ( منف ).

دين مصرى قديم
الهه مصريه
خنوم حتب

خنوم حتب ، كان حاكم من حكام الاقليم 16 فى صعيد مصر عاش فى عهد الملك سنوسرت التانى. ليه مقبره مشهوره فى بنى حسن اتصورت على حيطانها مناظر من الحياه اليوميه ف مصر القديمه ، و مناظر تانيه بتصور قبيله جت مصر من اسيا و كان بيقودها راجل اسمه ابشاى.

مصر القديمه
الاسره الاتناشر
خوارزم

خوارزم او الدوله الخوارزميه هيا امبراطوريه من العصور الوسطى كانت فى وسط اسيا. ضمت بخارى و سمرقند و معظم بلاد فارس فى زمن السلاجقه الترك فى القرنين التناشر و التلاتاشر و غزاها المغول بقياة جنكيز خان و قضوا عليها ( 1218 - 1224 ).

بعد انهيار دولتهم اتشتتو فى الشرق الاوسط و عرض عساكرهم خدماتهم على مصر فى عهد السلطان الصالح أيوب فشاركو الجيش المصرى فى معركة الحربيه جنب غزه ضد تحالف ضخم كان بيضم صليبيين و عرب و شوام رفعو الصلبان و كانو عازظيم يحتلو مصر لكن المعركه انتهت بإنتصار ساحق لمصر و الخوارزميين و بعد كده دخل الخوارزميين القدس و طردو منها الصليبيين.

مصادر 

 
ممالك و دول قديمه
دول اسلاميه
عصور وسطى
امبراطوريات
تاريخ فارس
ادوارد لين

ادوارد وليام لين - Edward William Lane - ( هيرفورد ، انجلترا ، 17 سبتمبر 1801 - ورثينج ، ساسيكس ، انجلترا 10 اغسطس 1876 )، مستشرق و مؤرخ انجليزى كبير ، عاش فى مصر مده طويله و اتقن المصرى و العربى. اهم اعماله " اخلاق المصريين المعاصرين و عاداتهم " Manners and Customs of the Modern Egyptians ( اتنشر 1836 ) و ترجمته لـ "  الف ليله و ليله  " اللى دون انها حكايات كتبها مؤلف مصرى من العصور الوسطى.

اتولد ادوارد لين فى هيرفورد فى انجلترا سنة 1801. ابوه كان راجل دين اسمه ثيوبيلوس لين Theopilus Lane ، و كان من ناحية امه يقرب للرسام توماس جينسبورو Thomas Gainsborough. بعد ما اتوفى ابوه سنة 1814 دخل مدرسة فى مدينة باث Bath و بعدين اتنقل لمدرسه فى هيرفورد Hereford و اظهر قدرات فى الرياضيات. ادوارد راح عاش مع اخوه ريتشارد فى لندن و درس معاه النحت و بعدين ابتدا يدرس عربى لكن صحته تعبت فسافر على مصر عشان الشمس و عشان يدرس.

وصل ادوارد لين اسكندريه سنة 1825 و بعد ما قعد شويه هناك طلع ع القاهره و عاش هناك سنتين و نص جنب باب الحديد و اختلط بالمصريين و هو لابس لبس تركى. درس لين المصرى و العربى على ايد الشيخ محمود عياد الطنطاوى و دون كل حاجه لاحظها او وقعت عينه عليها ، ورجع على انجلترا فى خريف 1828.

اهتم لين بتاريخ و اثار مصر القديمه و كان عايز ينشر كتاب " وصف مصر " Description de l´Egypte الضخم اللى كتبوه الفرنساويه ، و بعد ما وافق الناشر جون موراى John Murray رجع فى كلامه و نصحه انه يتوسع فى فصل من فصول الكتاب و يزود عليه فأخد لين بالنصحيه و رجع ادوار مصر عشان يجمع معلومات اكتر يكبر بيها الفصل اللى عمل منه كتاب سماه " اخلاق المصريين المعاصرين و عاداتهم " Manners and Customs of the Modern Egyptians و نشره سنة 1836.

مشكلة لين انه ماكانش بيقدر يجمع معلومات عن الستات و حياتهم لإن المجتمع المصرى المتعثمن اياميها كان منغلق لكن بعد كده قدر يتغلب ع المشكله دى بإنه كان بيبعت اخته صوفيا عشان تجمع له معلومات من الستات فى مجتمعاتهم المقفوله زى فى الحمامات و الاماكن دى ، و بالمعلومات اللى جمعها نشر دراسه اسمها " سيده انجليزيه فى مصر: رسائل من القاهره " Englishwoman in Egypt: Letters from Cairo.

بعد كده بدأ لين يترجم كتاب " الف ليله وليله " و نشره فى تلت اجزاء سنة 1840 و نشر نسخه منقحه سنة 1859. لين دون فى المقدمه ان الف ليله و ليله اصلها مصرى كتبها مؤلف مصرى من العصور الوسطى و نجحت الترجمه نجاح كبير و اعتبرها نقاد احسن ترجمه اتعملت للحواديت.

عمل ادوارد لين دراسه اجتماعيه عن المجتمع فى العصور الوسطى مستخلصه من الف ليله و ليله.

فى سنة 1840 اتجوز لين مصريه-يونانيه اسمها نفيسه و كتب دراسات و مقالات. و ترجم جزء من القرآن نشره سنة 1843 ، و بدأ يكتب قاموس لكن ما كملهوش لانه اتوفى سنة 1876 بعد ما وصل لحرف " قاف "

فى سنة 1854 نشر ابن اخته ريجنالد ستيوارت بول كتاب مش معروف اسم مؤلفه عنوانه " اصل الارض و الانسان " The Genesis of the Earth and of Man فيه بيعتقدو ان مؤلفه هو ادوارد وليام لين.

مصادر 

مواليد 1801
مستشرقين انجليز
وفيات 1876
مؤرخين بريطانيين
مانويه

المانويه - بالانجليزى : Manichaeism - ، دين متأثر بالبوذيه و الجنوستيسيزم/غنوصيه و الزرادشتيه ، روج ليه نبى اسمه مانى فى القرن التالت الميلادى و اتحكم عليه بالسجن و مات فيه. فيه تعاليم روحيه عن السعاده بعد الموت. حاربته المسيحيه بعنف لغاية ما قضت عليه حوالى سنة 500. اتحارب بردو من الزردشتيه و بعدين من الاسلام.

اديان
مجتمع بدائى

مجتمع بدائى ، فى الانثروبولوجيا ، مصطلح بيتقال عن مجتمعات بتتميز بسذاجة فنونها ( فن بدائى ) و ادابها و حياتها الاجتماعيه و الثقافيه. عادة مجتمعات صغيره عدد سكانها قليل و مالهاش تاريخ متدون او لغه مكتوبه.

مصطلحات انثروبولوجيه
انثروبولوجيا
محمد رؤوف

محمد رؤوف ( اتوفى 1888 ) قائد مصرى ، التحق بحملة صمويل بيكر ( 1871 - 1873 ) لمطاردة تجار العبيد فى مديرية خط الاستواء. استولى على هرر ( 1875 ) و ضمها لمصر و اتعين حاكم عليها. رأس المحكمه العسكريه اللى حاكمت احمد عرابى و زملائه وقت الثوره العرابيه.

عسكريين مصريين
الثوره العرابيه
محمد سعيد

محمد سعيد باشا ( 1822 - اسكندريه، 18 يناير 1863 ). رابع حكام مصر من عيلة محمد على ، امه عين الحياه قادين. أصغر ولاد محمد على باشا و والى مصر من 1854 لغاية وفاته فى 1863 ، ادى فرديناد ديليسبس امتياز حفر قناة السويس ، و بعت أورطه سودانيه المكسيك عشان يساعد الفرنساويه فى حربهم هناك. عمل انجازات حضاريه زى توسيع خط السكه الحديد وتوصيله لـ السويس سنة 1858. اصدر قوانين الاراضى المعروفه باسم " اللائحه السعيديه " سنة 1858. فتح ابواب مصر بالكامل للنفوذ القنصلى الاجنبى و أهمل التعليم لكن بالرغم من كده اهتم بالجيش وسمح لولاد مشايخ القرى بدخول الجيش و كان منهم احمد عرابى و ده سبب له مشاكل مع عيلته و الشراكسه اللى لاموه لانه حسب رؤيتهم ساوا الفلاحين بيهم ، و فى حفله كبيره بمناسبة طهور ابنه الوحيد طوسون عزم الامرا و الذوات و الظباط و الخواجات و بعد ما خلصت وليمة الاكل وقف و قال انه بصفته مصرى من المصريين قرر إنه يثقف ولاد مصر و يعلمهم و يرقيهم عشان تبقى حكومة البلد فى ايدهم ، فلما سمع الخواجات الكلام ده اتخضو خضه كبيره و نزل كلامه عليهم زى الصاعقه و فرح المصريين اللى كانو موجودين و شكروه و دعو له. عاش فى بذخ و اسراف لغاية ما استدان. اتوفى فى اسكندريه فى 18 يناير 1863 و اتدفن جنب امه فى حى النبى دنيال فى الصاله الكبيره. خلفه ابن اخوه اسماعيل باشا.

أزواجه و أولاده 

دلوقتي موجود واحد من عائلته و من سلالته هو الامير محمد فاروق شريف هو حفيد الاكبر لاحمد شريف باشا ابن محمد سعيد باشا و هو دلوقتي عايش فى الاسكندرية فى منطقة سابا باشا بحي جليم و اجوز الاميره نجوى و جاب منها الامير شريف و الاميره منى و عايشين فى نفس المنطقه فى الاسكندريه

التعليم فى عصره 
اتسمى عهده بعهد الالغاء فى التعليم زى عهد عباس الاول قبل منه لكنه اختلف عن عباس فى انه كان بيحب الاجانب وكان على علاقة طيبة ب فرديناد ديليسبس

لكنه فضل على نفس طريق عدم الاهتمام بالتعليم وتوج الاهمال ده بانه قفل ديوان المدارس (وزارة التربية والتعليم) اللى كان انشأها ابوه محمد على سنة 1837

لكنه شجع المدارس الاجنبية وكان التشجيع مادى (اداهم اراضى واموال ومحصولات) وتشجيع معنوى (سمح لهم بفتح المدارس الاجنبية فى انحاء البلاد)

تم انشاء 10 مدارس للجاليات اليونانية والايطالية والفرنسية فى القاهرة والاسكندرية وطنطا والمنصورة وكانت مخصصة لابناء الاجانب اللى كانو عايشين فى مصر

وكمان تم انشاء مدارس الجمعيات الدينية والبعثات التبشيرية زى مدرسة ( الراعى الصالح) ومدرسة (فتيات الاحسان)

وسمح للارسالية الامريكية ببناء 8 مدارس فى القاهرة واسكندرية والفيوم وكانت كلها مدارس للبنات بس

اهم احداث عهده 
 اصدار اللائحه السعيديه
 توسيع السكه الحديد فى مصر
 السماح لولاد مشايخ القرى بدخول الجيش و كان منهم احمد عرابى

شوف كمان 
 اسرة محمد على
 حكام عيلة محمد على باشا

مصادر 

مواليد 1822
وفيات 1863
حكام مصر
عيلة محمد على
مصريين البانيين
جميل صدقى الزهاوى

جميل صدقى الزهاوى (بغداد ، 1863 - بغداد ، 1936) ، شاعر و اديب و مفكر كردى ، اشتغل فى تدريس الفلسفه و الادب. طغى على شعره الاتجاه الفلسفى و الاهتمام بالفكره عن الاهتمام بالصياغه. كتب كذا ديوان و كتب تأمليه. ترجم رباعيات الخيام نظم و شعر. طالب ب تحرير النسا و تحسين ظروفهم و اخدهم كل الحقوق.

مصادر 

مواليد 1863
وفيات 1936
شعرا اكراد
شعرا عراقيين
ملحدين عراقيين
فلاسفه ملحدين
لادينيين
حقوق الستات
زينون الرواقى

زينون الرواقى - Zeno of Citium - (اتولد 490 ق م - اتوفى 430 ق م ) فيلسوف يونانى ، مؤسس الفلسفه الرواقيه. قسم الفلسفه لـ : المنطق ، و الطبيعه ، و الأخلاق. ما فضلش من كتاباته الا حاجات قليله.

مصادر

فلاسفه يونانيين قدام
يونانيين
فلاسفه
فلسفه
سابنى

سابنى ، راجل عاش فى مصر فى اواخر الاسره الساته. ليه مقبره منحوته فى الصخر فى جبانة اسوان ، اتنقش على جدرانها قصة قتل ابوه و ازاى هو انتقم من قتلته و تقدير الملك لجهوده و تعينه فى مكان ابوه.

مصر القديمه
جان بول سارتر

چان بول سارتر (21 يونيه 1905 – 15 ابريل 1980) فيلسوف و كاتب و روائى و مسرحى فرنساوى. زعيم الفلسفه الوجوديه فى القرن العشرين. شرح الوجوديه فى كتابه الوجود و العدم (1943) و الوجوديه (1946). الف روايات الغثيان (1938) و عصر العقل ( 1945). كتب مسرحيات الايدى القذرة (1948) و لعنة الطونا (1956). ارتبط اسمه باسم صاحبته الكاتبه سيمون دى بوفوار. اتمنح جايزة نوبل فى الادب سنة 1964 لكن رفضها.

مصادر 

مواليد 1905
وفيات 1980
فلاسفه ملحدين
فلاسفه فرنساويين
واخدين جايزة نوبل
فرنساويين واخدين جايزة نوبل فى الادب
كتاب فرنساويين
باريسيين
روائيين
واخدين جايزة نوبل فى الادب
ادب فرنساوى
ادب
فرنسا
مكفوفين
متعلمين فى جامعة پاريس
متعلمين فى ليسيه اونرى كاتر
سارنبوت

سارنپوت ، حاكم من حكام جنوب مصر فى عصر الدوله الوسطى من التاريخ المصرى القديم. ليه مقبره منحوته فى الصخر فى جبانة اسوان ، بتعتبر بمناظرها الملونه اجمل اللى سابه حكام العصر ده هناك.

مصر القديمه
الشاهنشاهية الساسانية

الشاهنشاهية الساسانية اخر اسره فارسيه وطنيه حكمت بلاد فارس ( 226 - 640 ). اسسها اردشير الاول. ازدهرت دولتهم ايام حكم شابور الاول و شابور التانى و كسرى التانى. تاريخهم مليان حروب و صراعات مع البيزنطيين ( دولة الروم ). انتهت دولتهم بغزو العرب لفارس سنة 640.

تاريخ فارس
لغات ساميه

اللغات الساميه واحدة من فروع شجرة اللغات الأفروأسيوية الى لغاتها بتنتشر دلوقتي من أول العراق لحد موريتانيا و من سوريا لاثيوبيا و بيتكلمها ٣٣٠ مليون واحد و زيادة. و هى نوع مع الوقت بقى لوحده كده و طالع منه اللى بتوع اللغة سموه اللغة السامية الأم. و اللغة دى نسبة للساميين اللى هما ولاد سام ابن نوح و ده حسب العقيدة اليهودية و المسيحية و الاسلامية كمان. من اللغات السامية زى العربى و العبرى و الآرامى و الأمهري و التغرينية اللى بتستخدم فى أثيوبيا و إرتريا و أخيرا المالطية.

شوف كمان 
 جدول اللغات

لغات
اتفاقية سايكس-بيكو

اتفاقية سايكس بيكو سنة 1916، كانت اتفاقا وتفاهمًا سريًا بين فرنسا والمملكة المتحدة بمصادقة من الإمبراطورية الروسية على اقتسام منطقة الهلال الخصيب بين فرنسا وبريطانيا لتحديد مناطق النفوذ فى غرب آسيا بعد تهاوي الدولة العثمانية، المسيطرة على هذه المنطقة، فى الحرب العالمية الأولى.

تم الوصول ل هذه الاتفاقية بين نوفمبر من سنة 1915 ومايو من سنة 1916 بمفاوضات سرية بين الدبلوماسي الفرنساوى فرانسوا جورج بيكو والبريطاني مارك سايكس، وكانت على صورة تبادل وثائق تفاهم بين وزارات خارجية فرنسا وبريطانيا وروسيا القيصرية  ساعتها تم تقسيم منطقة الهلال الخصيب حسب الاتفاق، وحصلت فرنسا على الجزء الاكبر من الجناح الغربي من الهلال (سوريا ولبنان) ومنطقة الموصل فى العراق. أما بريطانيا فامتدت مناطق سيطرتها من طرف بلاد الشام الجنوبي متوسعا بالاتجاه شرقا لتضم بغداد والبصرة وجميع المناطق الواقعة بين الخليج العربي والمنطقة الفرنسية فى سوريا

اتفاقية سايكس-پيكو ( Sykes–Picot Agreement)، اتفاقية سريه اتعملت فى مايو 1916 بين بريطانيا و فرنسا و روسيا القيصريه. بمقتضاها تقاسمت بريطانيا و فرنسا الاراضى العربيه اللى ما بين ايران و البحر المتوسط. فرنسا اخدت منطقه بتشمل سوريا، و بريطانيا اخدت منطقه شملت العراق الجنوبى زائد حيفا و عكا على البحر المتوسط. بالنسبه للاراضى اللى مابين المنطقتين اتفقوا على انها تكون موقع لدوله عربيه مقبله ب يخضع القسم الشمالى منها لفرنسا و القسم الجنوبى لبريطانيا. بالنسبه لفلسطين اتفقوا على ان تتعمل فيها اداره دوليه.
الاتفاقيه خدت اسمها من اسامى الديبلوماسيين الانجليزى و الفرنساوى اتوصلو ليها: الديبلوماسى الانجليزى السير مارك سايكس و الديبلوماسى الفرنساوى فرانسوا جورج-بيكو.

الاتفاقية 
قسمت الاتفاقية وما تبعها سوريا الكبرى أو المشرق العربي ل دول وكيانات سياسية كرست الحدود المرسومة حسب هذه الاتفاقية والاتفاقيات الناجمة عنها:
 ، اللي أستقل سنة 1932.
 منطقة الانتداب الفرنساوى على سوريا:
 ، استقلت فعلياً سنة 1946
 ، استقل ككيان مستقل سنة 1943.
 الأقاليم السورية الشمالية ضمت لدولة تركيا
 منطقة الانتداب البريطاني على فلسطين:
 ، استقل ككيان مستقل سنة 1946
 ، انتهى مفعول صك انتداب عصبة الأمم على فلسطين يوم 14 أيار 1948 وأجلي البريطانيون عنها. لكن فى اليوم اللى بعد كده   أعلن قيام إسرائيل فوق أجزاء كبيرة من حدود الانتداب البريطاني على فلسطين وبدأ الصراع العربي الإسرائيلي، فى 1949 (بعد حرب 1948 وبعد إلغاء الانتداب البريطاني) قسمت فلسطين ل ثلاث وحدات سياسية: إسرائيل والضفة الغربية وقطاع غزة. فى سنة 1994، قامت السلطة الوطنية الفلسطينية كسلطة شبه مستقلة تأسست وورثت أجزاء ضيقة من حدود الانتداب البريطاني السابق على الضفة الغربية لنهر الأردن ومنطقة غزة اللى كانت تتبع مصر إدارياً.

سايكس-بيكو
تاريخ سوريا
تاريخ العراق
تاريخ فلسطين